en fi en da da en en da da en it et da en de de da da en en da da en it et da en de de da da da da en da da en en da da da da gl en en en sv da de da nb da da da gl en da da en en en en sv da da da da da en da da da da da da da da da en en sv da da da da da en da da en en da da da da da nb en en da en sv da de da da da en da da en en da da da da da da da gl en sv da da da da da da da da da en en en sv da da it da en da da en en da da da es en en sv da da sv da da en da da en en da da da da gl en da en da en da da en sv da da da da da en da en da da da gl en en sv da da pt da en da da en en da da da da id en en sv da da da da da da en en
- Prøv at se et blomsterhav i Skudstrup.
Sådan lød det fra en læser i en henvendelse til migogvejen.
(tryk på annoncen og se mere)
Det viser sig at være Gudrun og Andreas Schøning, der har omdannet en 900 kvadratmeter stor mark til dette blomsterhav.
- Det er en mark på 30 x 30 meter, hvor der senest var græs, men området er svært at komme til med f.eks. mejetærsker, så derfor har vi plantet blomsterne i stedet, fortæller Andreas Schøning til migogvejen.
Parret har tidligere drevet Dahlgaard på den modsatte side af marken. En gård, der var i slægtens eje i mere end 300 år.
Gudrun og Andreas Schøning glæder sig over, at forbipasserende nyder synet af de mange blomster, og frøene bliver liggende, så der også kommer et blomsterhav næste år.
Folk er strømmet til Sdr. Hygum i dag.
Efter corona-nedlukningen var der igen tid til at komme ud og se røg, stejlende traktorer og traktortræk på højt plan.
Dertil kom det sociale aspekt - hyggen - og vejret er perfekt til at se masser af traktortræk af både almindelige og specialbyggede traktorer.
Powerpull er populært for folk i alle aldre.
(tryk på annoncen og se mere)
Sent søndag aften blev der sat punktum for den 46. udgave af Jels Vikingespil – og det var til stående ovationer fra publikum.
I løbet af de sidste små tre uger har 16.209 tilskuere set forestillingen om Danemordet.
Efter sidste års forestilling, som blev afholdt i skyggen af corona-pandemien, med diverse restriktioner til følge, så var Jels-vikingerne spændte på, hvordan årets forestilling, Danemordet, ville blive modtaget.
- Heldigvis så er næsten alt forløbet efter planen, lyder det i en pressemeddelelse.
- Vi har været spændte på, hvordan det ville gå i år, da det jo er første år efter pandemien, uden restriktioner, som har vendt op og ned på mange ting. Ville vores trofaste gæster stadig bakke op og besøge os. Kunne vi finde de frivillige, som vi skulle bruge? Det var blot nogle af de bekymringer, vi har siddet med, men som vi ikke må negligere, fortæller Janus Harloff Lynggaard, formand for Jels Vikingespil.
De fleste bekymringer blev gjort til skamme, selvom besøgstallet ikke det samme som i årene før pandemien.
- Med til den betragtning skal der så også lægges, at Jels-vikingerne efter tilbagemeldinger fra sidste års gæster har valgt at fortsætte med den afstandsrestriktion, som man blev tvunget til at indføre sidste år. Derfor er antallet af tilskuerpladser reduceret med ca. 20 procent til årets forestilling.
- Når vi får så mange positive tilbagemeldinger fra publikum på, at det var dejligt med ekstra plads, så er vi selvfølgelig nødt til at lytte til det, så derfor var det ikke en svær beslutning af tage, forklarer Janus Harloff Lynggaard.
- Vi håber rigtig meget på at kunne byde publikum velkommen på nogle helt nye tilskuerrækker til næste års forestilling og naturligvis også til VM i maraton kano og kajak til næste efterår, hvor friluftsteateret jo skal danne stævnecentrum. Men det er ikke noget, vi selv kan stå med hverken økonomisk eller organisatorisk, men mon ikke vi kan komme i mål via vores gode samarbejde med Vejen Kommune, lyder det fra Viking-formanden.
Uanset om drømmen om nye tilskuerpladser bliver opfyldt eller ej, så kan gæsterne også næste år forvente masser af kærlighed, dramatik, og kampe på liv og død på friluftsscenen i Jels, når vikingerne åbner dørene til forestillingen, »Den Sidste Viking«.
Skrevet af Leif Christensen
Publiceret: 18. juli 2022
Den sønderjyske Pigegarde er nu gået på sommerferie.
Det sker efter en weekend med udrykninger både lørdag og søndag.
(læs videre under annoncen)
(tryk på annoncen og se mere)
Lørdag gik de i front for optoget i forbindelse med Dansk Veteran Traktor Klubs træf i Brørup og spillede en lille koncert på markedspladsen.
Søndag var de til Tour de France i Ødsted.
Her var pigerne inviteret til at gå på noget af strækningen og spille for de mange fremmødte. Der blev undervejs også spillet to kortere stillestående koncerter.
Efterfølgende ventede pigerne glade, heppende og forventningsfulde på både reklamekaravanen og selvfølgelig rytterne.
Nu gælder det ferien inden nye arrangementer i august.
(Fotos: Susanne Lundbye Bekke)
Garden var - naturligvis - også forbi, da lederen, Margit Wind, og Peter Wind for nogle uger siden fejrede guldbryllup. (Foto: migogvejen©)
Skrevet af Leif Christensen
Publiceret: 6. juli 2022
Jels er i aften blevet ramt af masser af  drab - og gør det igen på fredag.
Årets vikingespil, Danemordet, er i gang.
(læs videre under annoncen)
(tryk på annoncen og se mere)
Onsdag aften var der forpremiere - også kaldet presseforestilling - hvor forestillingen første gang blev vist.
De sidste detaljer er blevet finpudset, og forestillingen er klar.
Instruktør er Louise Schouw.
En modig ungmø, en tvivlende kriger, en usikker kongesøn, en from munk, en fanatisk konge og en beskyttende mor er blot enkelte af personerne i forestillingen, som naturligvis også er fyldt med drama, kamp og kærlighed.
- Det er ikke kun på scenen, det summer af liv, det gør det også Valhaltorvet.
- Meget skal finpudses, men jeg er helt fortrøstningsfuld. Vi skal nok blive klar til premieren – det er vi trods alt blevet de sidste 45 år, lyder det fra Janus Harloff Lynggaard, formand for Jels Vikingespil.
I fjor var Jels-vikingerne ligesom alle andre ramt af coronarestriktioner, der umuliggjorde at feste i Valhal efter forestillingen, som det ellers har været kutyme gennem hele spillets historie. Heldigvis er der ingen restriktioner i år, så hver aften efter forestillingen er der livemusik i Valhal.
Skrevet af Leif Christensen
Publiceret: 29. juni 2022
Der er ikke meget legeplads tilbage på Hygum Hjemstavnsgård i Sdr. Hygum, men det kommer der snart.
- I september går vi i gang med at etablere en splinterny legeplads på Hygum Hjemstavnsgård, lyder det fra gården.
Med støtte fra Nordlys Vækstpulje, LAG, Linkogas og private sponsorer er det muligt at få en legeplads i robinietræ.
- Arbejdet bliver udført af Blaabjerg, Din legeplads Expert fra Glejbjerg, til gavn for Hygum Hjemstavnsgårds gæster og de lokale borgere i Hygum og omegn, lyder det videre, fra Hygum Hjemstavnsgård, der ser frem til en flot legeplads, der ventes klar til efteråret.
På billedet står formanden, Svend Dixen, ved området, hvor legepladsen skal bygges.
Skrevet af Leif Christensen
Publiceret: 29. juni 2022
Den sønderjyske Pigegarde fra Rødding spillede lørdag i hovedstaden.
(læs videre under annoncen)
(tryk på annoncen og se mere)
De tog mod tilbuddet, da Tivoli-Garden sammen med Landsgardeforeningen inviterede bygarder fra hele landet til at medvirke i en musikalsk og festlig dag i Tivoli, så havens gæster kunne få musikalske oplevelser gennem hele dagen.
- Det var en super god dag, lyder det fra lederen af den lokale garde, Margit Wind, Rødding.
Ud over Den sønderjyske Pigegarde bød programmet på Livgardens Tambourkorps, Prins Jørgens Garde, Holbæk Garden, Tivoli-Garden, Helsingør Pigegarde, 6. Juli Garden og Danehof Garden.
Skrevet af Leif Christensen
Publiceret: 19. juni 2022
Efter corona-pausen vendte sommerfesten fredag tilbage på Bo- og Beskæftigelsescenter Nørrevang i Skodborg.
- Vi holdt noget tilsvarende for beboere, brugere og frivillige i 2018 og 2019, og nu er vi så klar for tredje gang, fortalte brugerrådets formand, Bent Andersen, til migogvejen.
(læs videre under annoncen)
(tryk på annoncen og se mere)
70 var meldt til et par hyggelige timer, hvor »Anny og Søren« stod for underholdningen i teltet.
- Det her har været populært siden starten, men der er lidt færre tilmeldte i år. Der er nok nogen, der stadig er lidt bange for at mødes, noterede Bent Andersen.
Udenfor var der gang i grillene, så pølserne kunne være klar.
Brugerrådet er i øvrigt hver uge tilbage med fredagshygge på Nørrevang, mens der om tirsdagen er mandeklub.
Formanden, Bent Andersen, byder velkommen til arrangementet, hvor der var underholdning af Søren Pedersen, Holsted, og Anny Fyhn, Vejle.
Niels Kr. Sørensen, Hans Nissen og Karl Aage Jensen sørgede for maden - ristede pølser.
Brugerrådet hjælper med aktiviteter på Nørrevang.
Det er fra venstre aktivitetsmedarbejder Marianne Stausholm, Anna-Marie Nielsen, Edit Jensen, Bent Andersen og Lilian Dich.
Skrevet af Leif Christensen
Publiceret: 17. juni 2022
Ingrid Petersen kunne forlade aftenens fællesspisning ved byfesten i Sdr. Hygum med en ny, officiel titel.
Hun er en af byens blæksprutter.
(læs videre under annoncen)
Mange foreninger og private har gennem årene nydt godt af hendes energi og vilje til at række en hjælpende hånd.
En indsats, der netop passer til ideen bag titlen blæksprutte - et skulderklap og en påskønnelse for deres utrættelige arbejde.
Byfesten fortsætter de næste dage og arrangeres af Sdr. Hygum Aktivitetscenter, Sdr. Hygum Ungdoms- & Gymnastikforening samt Sdr. Hygum Boldklub.
Skrevet af Leif Christensen
Publiceret: 15. juni 2022
Der kommer ingen livreddere ved Jels Søbad i sommerferien.
(læs videre under annoncen)
(tryk på annoncen og se mere)
- Hvert år plejer der at være livredder ved Jels Søbad i skolernes sommerferie. I år kommer der ingen livredder, for det har vist sig umuligt at finde nogen til jobbet, skriver Vejen Kommune i en pressemeddelelse.
- Der mangler simpelthen livreddere, specielt livreddere med kystlivredderuddannelsen, som Jels Søbad kræver. Vi har virkeligt forsøgt at finde en løsning, men desværre uden held. Det ærgrer os, for vi vil rigtigt gerne stille den service og sikkerhed til rådighed for vores borgere og gæster, fortæller Casper Rasmussen, leder af Kultur & Fritid i Vejen Kommune.
Jels Søbad er naturligvis stadig åben for badning, men man bør (som altid) tænke over sin egen og andres sikkerhed.
Her kan man læse mere om baderådene: https://www.badesikkerhed.dk/baderaad-sommer/.
Skrevet af Leif Christensen
Publiceret: 15. juni 2022
Side 4 ud af 86
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing